Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
LoveIsrael.org.
Baruch, ole hyvä.
Jumala tahtoo hankkia asioita sinulle.
Jumala tahtoo antaa sinulle kykyjä, -
joita ihmisellä ei inhimillisesti ole.
Jumala näet tahtoo, että elämästäsi näkyy, että kuulut Hänelle -
ja olet uusi luomus Messiaassa Jeshuassa.
Esitän sinulle kysymyksen. Näkyykö se sinusta?
Hyödynnätkö Jumalan lahjoja? Miksi sanon 'Jumalan lahjoja'?
Koska kun katsomme uutta liittoa, ja kuuntelemme Paavalin opetusta, -
hän puhuu usein painokkaasti Jumalan Hengestä.
Meistä tulee Pyhän Hengen vastaanottajia.
Kun Hän tulee elämäämme, Hän haluaa varustaa meitä.
Hän haluaa antaa lahjoja, joilla voimme palvella.
Palvella Jumalaa ja tulevaa Valtakuntaa.
Vaellatko siis lahjakkuudessa?
Oletko Jumalan huolenpidon vastaanottaja, -
jotta Hän voi asettaa sinut paikkaan, jossa Hän voi käyttää sinua, -
niin että ihmiset tuntevat Jumalan voiman, totuuden ja kirkkauden?
Daniel oli sellainen ihminen, jolle se oli todellisuutta.
Pari viikkoa sitten opimme, mitä nimi 'Daniel' merkitsee.
Se merkitsee: 'Jumala on tuomarini'.
Daniel eli jatkuvasti tunnustaen, -
että Jumala katsoo häntä ja että hän vastaa Jumalalle kaikesta.
Kun elää tunnustaen sen, ihmisen elämä on hyvin erilainen.
Otapa Raamattusi esiin ja tutki kanssani Danielin lukua 2.
Näimme kahden viime viikon aikana, että Danielin luvussa 1 -
esiteltiin periaate, -
että kun kunnioittaa Jumalaa ja elää Raamatun totuuden mukaisesti, -
se on kuin kutsu Jumalalle varustaa meidät yliluonnollisesti asioilla, -
joiden ansiosta voimme olla hyödyksi Jumalan tarkoituksille.
Seuraavaksi näemme esimerkin siitä, -
miten Jumalan huolenpitoa käytetään väkevällä tavalla.
Luetaan Danielin kirjan luvun 2 jae 1.
"Nebukadnessarin toisena hallitusvuotena".
Luku 1 alkoi eri tavalla: "Joojakimin [...] kolmantena hallitusvuotena".
Hän oli Juudan kuningas. Hän ei ollut hyvä eikä vanhurskas.
Se tapahtui hänen kolmantena vuotenaan.
Nyt hallitsijana on pakanakuningas. Hänen nimensä oli Nebukadnessar.
Oli hänen toinen hallitusvuotensa. Miten numero kaksi liittyy tähän?
Kuten olen monesti sanonut, numerot tärkeitä.
Useimmiten niihin kätkeytyy sanoma.
Numero kaksi puhuu kahdesta eri mielipiteestä.
Mitkä nämä kaksi mielipidettä ovat?
Ensimmäinen on Nebukadnessarin mielipide, näkökulma ja uskomukset -
ja toinen on todellisuus eli se, miten Jumala näkee asiat.
Tämän luvun tarkoitus on saada Nebukadnessar olemaan -
yhtä mieltä Jumalan kanssa. Se on aina Jumalan tarkoitus elämässäsi.
Jos olet viisas, haluat aina olla yhtä mieltä Jumalan kanssa.
Älä ole typerys ja rukoile: "Jumala, ole samaa mieltä kanssani."
Miksi huijata itseään? Pidätkö omaa suunnitelmaasi, tahtoasi, tavoitettasi -
ja asennettasi oikeana? Se ei ole, ellei se ole Jumalan.
Jos koet tarvetta rukoilla jonkin asian puolesta, -
pyydä Jumalan tahtoa, asennetta ja näkökulmaa, -
jotta näkisit asian, niin kuin Hän näkee, koska vain silloin -
pystyt taipumaan siihen, mihin pitää taipua, tekemään, mitä pitää tehdä, -
ja pääsemään sinne, missä Jumala haluaa sinun olevan.
Dan. 2:1.
"Nebukadnessarin toisena hallitusvuotena -
näki Nebukadnessar unia".
Se ei ollut tavallinen uni. Tässä sanotaan: 'vatitpa'em'.
Sen juurisana on sama -
kuin substantiivilla 'pa'amon', 'kello'.
Jatkuva kellon sointi on häiritsevää. Se voi olla ärsyttävää.
Se oli jyskyttävää. Se jyskytti hänen sydäntään.
Se teki hänet levottomaksi.
Tässä sanotaan, ettei hän saanut enää unta.
Hänellä ei ollut levollinen mieli.
Hän näki unen, tuli levottomaksi eikä saanut enää unta. Jae 2.
"Silloin kuningas käski [chartumim]".
He olivat tietäjiä ja viisaita, -
jotka käyttivät mustaa magiaa, vääriä asioita, -
saadakseen voimia ja osatakseen tietää asioita.
Tässä mainitaan myös "noidat, velhot ja kaldealaiset".
Tässä on neljä ryhmää. Voisimme kutsua heitä 'viisaiksi'.
He kuitenkin käyttivät eri keinoja, noituutta ja petkutusta -
pyrkiäkseen esittämään itsensä viisaina miehinä.
Kerrotaan, että kuningas käski kutsua heidät.
Hän halusi, että he 'lehaggid lamelek halomutav', -
ilmoittavat kuninkaalle hänen unensa.
"[J]a he tulivat ja astuivat kuninkaan eteen."
Hän kutsui heidät, jotta he kertoisivat hänelle hänen unensa.
Meidän pitää muistaa tämä.
Hän oli nähnyt unen, joka oli vaikuttanut häneen syvästi.
Se järkytti häntä niin, ettei hän pystynyt nukkumaan.
Mutta hän ei muistanut, mikä se uni oli.
Hän muisti vain nähneensä unen.
Tarkoitus siis oli, että he kertovat hänelle hänen unensa.
"Ja kuningas sanoi heille: 'Minä olen nähnyt unen, -
ja mieleni on levoton, -
kunnes saan tietää sen unen.'"
Hän siis halusi heidän kertovan, mitä unta hän oli nähnyt.
Jae 4. "Silloin kaldealaiset puhuivat kuninkaalle araminkielellä".
Tässä näemme muutoksen.
Tähän asti Danielin kirja on kirjoitettu hepreaksi.
Nyt vaihdetaan toiselle kielelle, arameaan, -
näiden ihmisten kielelle.
Se oli virallinen kieli, sen valtakunnan kieli.
"[K]aldealaiset puhuivat kuninkaalle araminkielellä: -
'Eläköön kuningas iankaikkisesti!'"
Ja tässä sanotaan: "'Sano uni palvelijoillesi, -
niin me ilmoitamme sen selityksen.'"
He eivät olleet kuunnelleet tarkasti.
Kun lukee tarkasti, Nebukadnessar ei sanonut: -
"Kerron teille unen, niin voitte selittää sen."
Hän ei pyytänyt sitä. Hän ei muistanut unta.
Ja pian selviäisi jotain merkittävää.
Onko näillä tietäjillä, noidilla, -
velhoilla ja astrologiaan perehtyneillä -
sellainen voima?
Ovatko he niin viisaita kuin väittävät?
He eivät kuunnelleet häntä kunnolla.
Hän ei pyytänyt tulkintaa. Hän pyysi kertomaan, mitä unta hän oli nähnyt.
"Kuningas vastasi ja sanoi kaldealaisille: -
'Tämä minun sanani on peruuttamaton: -
'Ellette ilmoita minulle unta ja sen selitystä, -
niin teidät hakataan kappaleiksi ja teidän talonne tehdään soraläjiksi.'"
Jae 6.
"'Mutta jos te ilmoitatte minulle unen ja sen selityksen, -
niin te saatte minulta lahjoja ja antimia ja suuren kunnian.'"
Hän tarjosi hyvää sopimusta.
He väittivät olevansa tietäjiä ja tietävänsä salatut.
Se on tärkeää. Niin he itsensä esittelivät.
He väittivät tietävänsä, mitä muut eivät tienneet ja mikä oli salattua.
Niinpä kuningas sanoi: "Tässä on jotain salattua. En muista untani."
"Jos osaatte kertoa sen tai saatte minut muistamaan sen, -
sitten uskon tulkintoihinne."
Hän sanoi: "Sentähden ilmoittakaa minulle uni ja sen selitys."
Jae 7.
"He vastasivat toistamiseen ja sanoivat: -
'Kuningas sanokoon unen palvelijoilleen, -
niin me ilmoitamme sen selityksen'."
He eivät vieläkään ymmärtäneet. He toistivat samaa.
Tämä on kolmas kerta, kun he käyttäytyivät näin.
Kuningas päätteli, että he yrittivät voittaa aikaa.
He halusivat tietää unen.
On paljon helpompaa tulkita uni, jos tietää, mikä uni on.
Mutta he eivät osanneet kertoa, mitä unta hän oli nähnyt.
Jae 8.
"Kuningas vastasi ja sanoi: 'Minä huomaan selvästi, -
että te vain koetatte voittaa aikaa, -
koska näette peruuttamattomaksi tämän minun sanani".
Hän siis sanoi tietävänsä, että he yrittävät voittaa aikaa, -
sillä hän ei muista unta ja he vitkastelevat siinä toivossa, -
että uni palautuu hänen mieleensä.
Niin heidän ei tarvitsi noudattaa hänen käskyään -
ja kertoa hänen untaan. Jae 9.
"[E]llette ilmoita minulle unta, on teillä edessä vain yksi tuomio."
Hän siis sanoi: "Ellette kerro minulle unta, -
on vain yksi lopputulos. Teille on vain yksi tuomio."
"Sillä te olette sopineet keskenänne, että puhutte minun edessäni -
valheellista ja turmiollista puhetta -
toivoen, että aika muuttuu."
Hän siis sanoi: "Olette valehdelleet, että osaatte tulkita uneni."
"Mutta te vain toivotte, että tilanne muuttuu vitkuttaessanne."
Jakeen 9 loppuosa.
"Sentähden sanokaa minulle uni; -
silloin minä tiedän, että te osaatte ilmoittaa minulle selityksen siihen."
Hän sanoo: "Ellette osaa kertoa, mitä unta minä näin, -
en usko myöskään tulkintaanne."
"Mutta jos kerrotte, mitä unta näin, silloin minäkin uskon tulkintaanne."
Vaikuttaa järkevältä.
Hän ei olisi noussut kuninkaaksi, jos hän olisi ollut tyhmä.
Mutta mietitäänpä hetki. Tämä ei ollut tavallinen uni.
Kun Raamatussa puhutaan tällaisista epätavallisista unista, -
mistä ne tulevat? Tulemme huomaamaan, -
että tämä uni tuli Jumalalta.
Nebukadnessar ei ollut Jumalan mies eikä taipunut Jumalan Sanan alle.
Hän ei uskonut Israelin Jumalaan.
Hän ei seurannut Jumalan tarkoituksia ja suunnitelmia.
Hän ei pystynyt hengellisesti ymmärtämään tätä unta.
Ja koska hän oli niin kaukana Jumalan totuudesta, -
Hän ei edes muistanut unta.
Tätä ei ollut tapahtunut aiemmin. Tästä voi päätellä jotain.
Kun hän oli aiemmin nähnyt unia, hän oli kutsunut tietäjät ja kaldealaiset, -
kertonut heille unensa ja kysynyt tulkintaa.
Mutta tämä kerta oli erilainen.
Tämä ei ollut mikä tahansa uni. Tämä uni tuli Jumalalta.
Huomaamme sen myöhemmin. Siten kaikki oli toisin.
Nebukadnessar tunnisti tilanteen ainutlaatuisuuden.
Katsotaan jaetta 10.
"Kaldealaiset vastasivat kuninkaan edessä ja sanoivat: -
'Ei ole maan päällä ihmistä, joka kykenisi selittämään sen, -
mitä kuningas sanoi.'"
Näyttämöä valmistellaan Danielin ainutlaatuisuutta varten.
He ovat oikeassa. Inhimillisesti heidän näkökulmastaan -
maan päällä ei ole ketään, -
joka pystyy vastaamaan kuninkaan vaatimukseen.
Kaikki tämä järjestetään Danielin ilmestystä varten.
Mikä teki Danielista ainutlaatuisen?
Se, että hän luotti Jumalaan.
Ei vain isoissa asioissa, -
vaan myös pienissä asioissa.
Luvusta 1 lukemamme asiat jatkuivat edelleen.
Hän söi yhä ainoastaan vihanneksia ja hedelmiä ja joi vettä.
Päivä päivältä, ateria aterialta. Hän ei ollut muuttunut, -
sillä Jumala on muuttumaton.
Daniel aikoi erottua näistä niin kutsutuista viisaista miehistä, -
noidista ja henkilöistä, -
joiden piti tietää kaikki salatut.
Daniel osoittaisi olevansa erilainen ja heitä etevämpi, -
sillä hän tunsi elävän Jumalan.
Luetaan vielä jae 10.
He sanoivat: "Eikä yksikään suuri ja voimallinen kuningas -
ole koskaan vaatinut tämänkaltaista asiaa -
keneltäkään tietäjältä [chartum], -
noidalta tai kaldealaiselta."
Jae 11.
"Sillä asia, jota kuningas vaatii, on vaikea [tai mahdoton], -
eikä ole ketään, joka voisi sen kuninkaalle selittää".
He sanoivat, ettei kukaan pysty siihen.
"[Siihen pystyvät vain] jumalat, -
joiden asuinsija ei ole ihmisten tykönä."
He järjestivät näyttämön hyvin.
He sanoivat, että yksin Jumala pystyy siihen.
Tämä kaikki auttaa meitä ymmärtämään, -
että Jumala tulee ilmenemään tässä tilanteessa.
Miten Hän ilmenee? Jumalan miehen kautta.
Se tapahtuisi ainoastaan sen ansiosta, että Daniel päätti lujasti -
olla saastuttamatta itseään, vaikka asuikin eri maassa ja kulttuurissa.
Hän sanoi: "Minä en muutu. Pysyn uskollisena Jumalan opetukselle -
ja totuudelle."
Jumalan totuus on totuus riippumatta siitä, missä asumme.
Vielä kerran. Miehet sanoivat: -
"Tämä on Jumalan asia, eikä hän asu ihmisten parissa."
Jae 12. Heillä oli virheellinen teologia.
Se oli aikanaan hyvin yleinen myös juutalaisuudessa.
Sen mukaan Jumala loi maailman ja antoi sen ihmisille -
mutta nyt Hän on taivaassa erossa meistä. Se ei ole totta.
Meidän pitää muistaa Messias Jeesuksen uskovina, -
että Hänen nimensä on Immanuel.
Se merkitsee: "Jumala on kanssamme."
Jumala ei ole etäällä, kuten he väittivät.
"Hän ei asu täällä. Emme voi tuntea Häntä emmekä tehdä mitään, -
mikä on Hänestä." Ei. Jumala haluaa olla aktiivinen elämässämme.
Meidän pitää osallistua Jumalan asioihin ja ilmentää Häntä.
Luetaan jae 12.
Hän sanoo: -
"Tästä kuningas suuttui -
ja julmistui kovin [tuli hyvin vihaiseksi, hän paloi vihasta] -
ja käski tappaa kaikki Baabelin viisaat."
Kuningas tiesi, miten tärkeää tämä oli.
Hän tiesi, ettei se ollut tavallinen uni.
Hän oli hyvin vihainen näille tietäjille, -
jotka väittivät voivansa ilmoittaa salattuja asioita.
Nyt hän on näyttänyt, paljastanut ja tuonut valoon heidän valheensa.
Hän aikoi surmauttaa heidät.
Jae 13. "Kun tästä oli käsky annettu -
ja viisaat piti tapettaman, -
[käskyn mukaisesti] etsittiin -
Danielia ja hänen tovereitaan tapettaviksi."
Daniel ei ole tehnyt mitään. Hän on ollut uskollinen Jumalalle.
Mutta tämä käsky koski myös Danielia ja hänen kolmea ystäväänsä, -
neljää Jumalalle uskollista miestä.
Jumala on heidän kanssaan, -
mutta silti maailman näkökulmasta heidät tapettaisiin.
Miten sinä reagoisit tilanteessa?
Olet ollut uskollinen.
Olet juonut vain vettä päivä toisensa jälkeen.
Olet syönyt ainoastaan kasvisruokaa.
Teet sen, koska uskot Jumalaan.
Ja nyt parin vuoden päästä -
sinut tapettaisiin.
Tapettaisiin, koska kuningas oli suuttunut.
Mutta katsopa heidän vastaustaan.
Luetaan jae 14.
"Silloin Daniel antoi viisaan -
ja taitavan vastauksen Arjokille".
Arjok oli "rav tabche ha melek".
Sanan 'tabche' juurisana on sama kuin sanalla 'mitbach', 'keittiö'.
Keittiössä valmistetaan ruokaa.
Siinä tarvitaan veitsiä.
Tämä on sama sana.
Lyhyessä muodossa se voi olla "keittiömestari" tai "tappaja".
Siitä tulee myös sana "joukkomurha".
Keittiömestari käyttää veistä, samoin joukkomurhaaja asetta.
Daniel siis meni puhumaan tälle miehelle, Arjokille.
Arjok oli siis kuninkaan "teurastajien" päällikkö.
Hän siis vastasi tappamisesta.
Tässä sanotaan: "[Arjok] oli lähtenyt tappamaan Baabelin viisaita."
Sen vuoksi Daniel meni puhumaan hänelle.
"[Daniel] vastasi ja sanoi Arjokille -
[joka oli kuninkaan korkea-arvoinen sotilasviranomainen]: -
'Miksi on kuningas antanut niin ankaran käskyn?'"
Käskystä käytetään sanoja barbaarinen, julma ja väkivaltainen.
Silloin Arjok kertoi Danielille asian."
Danielilta ei siis kysytty alun perin.
Kun kuningas käski kutsua kaikki viisaat miehet eteensä -
kysyäkseen heiltä unestaan, -
viisaiden miesten johtajat eivät pyytäneet Danielia -
eikä hänen kolmea ystäväänsä.
Syy oli se, että Daniel ja hänen ystävänsä olivat erilaisia.
Daniel ei ollut heidän joukossaan. Hän oli viisas -
mutta eri viisaudessa kuin he.
He siis tekivät eron itsensä ja Danielin välillä. Se oli viisasta.
Daniel ja hänen ystävänsä olivat erilaisia kuin he.
Jae 16.
"Niin Daniel meni palatsiin -
ja pyysi kuningasta antamaan hänelle aikaa, -
että hän saisi ilmoittaa kuninkaalle selityksen."
Se merkitsee myös, kuten myöhemmin näemme, -
että hän kertoi unen sisällön.
Jae 17.
"Sitten Daniel meni kotiinsa -
ja kertoi asian tovereillensa -
Hananjalle, Miisaelille ja Asarjalle -
kehoittaen heitä rukoilemaan armoa taivaan Jumalalta".
Kieli on tässä hyvin tärkeä.
He rukoilivat armoa.
Emme voi vaatia Jumalaa toimimaan elämässämme. Emme ansaitse sitä.
Kaikki, mitä Jumala elämässämme tekee, on Hänen armoaan.
Että pyhä, vanhurskas, täydellinen Jumala osallistuu ihmisten asioihin.
Daniel ymmärsi arvottomuutensa mutta myös Jumalan armollisuuden.
Näemme, että Daniel rukoili "armoa taivaan Jumalalta -
tämän salatun asian tähden, -
ettei Danielia ja hänen tovereitansa tapettaisi -
muiden Baabelin viisaitten kanssa."
Jae 19.
"Silloin salaisuus ilmoitettiin Danielille yöllisessä näyssä."
Daniel ei juossut oikopäätä kuninkaan luo kertomaan.
Ensin sanotaan: "Niin Daniel kiitti taivaan Jumalaa."
Mitä Daniel teki? Hän ylisti. Se on periaate.
Kun Jumala toimii elämässäsi, ensimmäisenä tulisi ylistää.
Aina kun Jumala koskettaa, toimii tai antaa ilmestystä, -
inhimillinen reaktio on rientää heti käyttämään sitä.
Tavallisesti Jumalan toiminta vastaa tarpeeseen, jota olemme rukoilleet.
Yksi esimerkki on Jeshuan vertaus kymmenestä spitaalisesta.
Kun he paranivat, he lähtivät heti askareilleen -
pyytämään papilta virallista puhdistusta ja jatkamaan elämää.
Mutta yksi palasi kiittämään.
Meidän tulee ymmärtää, että kun Jumala toimii, ilmestyy, -
siunaa ja auttaa, meidän tulisi aivan ensiksi ylistää.
Tässä Daniel kiitti taivaiden Jumalaa. Jae 20.
"Daniel lausui ja sanoi: 'Olkoon Jumalan nimi kiitetty -
iankaikkisesta iankaikkiseen, sillä hänen on viisaus ja voima.'
Hän ylistää julkisesti. Hän kuvailee Jumalan luonnetta sanoessaan -
"siunattu olkoon Jumalan nimi" eli "siunattu olkoon Jumalan luonne".
Jae 21. "Hän muuttaa ajat".
Mitä se tarkoittaa? Jumala ei ole rajoitettu.
Daniel sanoo ensimmäisenä: "Hän muuttaa ajat".
Se tarkoittaa, että Jumala voi muuttaa tilanteet hetkessä.
Muista, että vain hetkeä aiemmin oli annettu käsky tappaa Daniel.
Mutta Jumala puuttui peliin, koska ensinnäkin Daniel pyysi lisäaikaa.
Nebukadnessar suostui.
Daniel rukoili, ja hän myös ylisti.
Tässä hän ylistää Jumalaa: -
"Hän muuttaa ajat ja hetket, -
hän syöksee kuninkaat vallasta ja korottaa kuninkaat valtaan, -
hän antaa viisaille viisauden ja taidollisille ymmärryksen.
Hän paljastaa syvät ja salatut asiat, -
hän tietää, mitä pimeydessä on, ja valkeus asuu hänen tykönänsä."
Tämä puhuu Jumalan väkevyydestä.
Jos sanoma siunasi sinua, jaa sitä muillekin.
Liity seuraamme viikoittain samaan aikaan samalla kanavalla.
Lisätietoja meistä on sivustollamme LoveIsrael.org.
Siellä on artikkeleita ja Baruchin opetusta videoina, -
joita voi ladata tai katsoa suoratoistona.
Ensi viikkoon! Siunausta Messiaassa Jeshuassa.
Suomennos: Marianne Tenetz